text: Julemærkehjem fik 180.000 kr.
  10 november 2013 kl. 13.05
  Motionscyklister har samlet 180.000 kroner sammen til Julemærkehjemmet Fjordmark i Kollund.
  Den 14.-16. juni i år cyklede motionister i Team Motion 500 kilometer, for at samle penge ind til Julemærkehjemmet Fjordmark i Kollund. 180.000 kroner kunne de i dag give videre til julemærkehjemmet.
  Det skete ved et arrangement der startede med en mountainbiketur for både Team Motion og børnene på julemærkehjemmet.
  Sponsorer har støttet Team Motion, og faktisk har de fået cirka 200.000 kroner ind, som de ubeskåret giver videre. Også Mødrehjælpens Lokalafdeling i Esbjerg og Karate-familien har fået penge.
  Info om Team Motion:
  Team Motion er stiftet i 2012 og hjemmehørende i Esbjerg Kommune. Foreningens formål er at fremme medlemmernes interesse for motionscykling samt danne ramme for arrangementer af sportslig eller social karakter. Overskud fra foreningens arrangementer udloddes til velgørende, almennyttige formål, primært i lokalområdet.
  
  